Diari Oficial de la Generalitat Valenciana


Sumari del DOGV 7552, del 19-06-2015 (2015/5436)

Resolució de 26 de maig de 2015, del director general de Farmàcia i Productes Sanitaris, que admet a tràmit la sol·licitud formulada per l'Ajuntament de Rafelguaraf, per a l'autorització d'una farmaciola permanent en el nucli de població de Tossalnou, al municipi de Rafelguaraf.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7552

Data del DOGV
:   19-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5436


Organisme emissor
:   Conselleria de Sanitat

Tipus de document
:   Resolució

Resolució de 26 de maig de 2015, del director general de Farmàcia i Productes Sanitaris, que admet a tràmit la sol·licitud formulada per l'Ajuntament de Rafelguaraf, per a l'autorització d'una farmaciola permanent en el nucli de població de Tossalnou, al municipi de Rafelguaraf. [2015/5436]  
Vista la sol·licitud formulada per la Junta de Govern Local de l'Ajuntament de Rafelguaraf per a l'autorització d'una farmaciola permanent en el nucli de població de Tossalnou del municipi de Rafelguaraf.  
Vist que hi ha en la zona esmentada de Tossalnou una població de 241 habitants censats.  
Atés que es complix el que preveuen els articles 33 i següent de la Llei 6/1998, de 22 de juny, d'Ordenació Farmacèutica de la Comunitat Valenciana, i l'article 1 de l'Orde d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que establix l'article 6, resolc:  
  
  
Admetre a tràmit la sol·licitud esmentada amb les indicacions següents:  
- L'Ajuntament de Rafelguaraf no oferix cap local per a la ubicació de la farmaciola.  
- El mínim d'assistència és de 10 hores setmanals d'atenció al públic, preferentment durant l'horari de consulta mèdica.  
  
Els farmacèutics titulars d'oficina de farmàcia oberta al públic en la mateixa zona farmacèutica número 50 o altres de contigus interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà d'esta publicació, la instància, segons el model establit en l'annex de l'Orde d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'orde esmentada. La vinculació de la farmaciola es realitzarà d'acord amb l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 9/2011, de 26 de desembre, de mesures fiscals, de gestió administrativa i financera i d'organització de la Generalitat.  
  
La presentació de sol·licituds es podrà efectuar en el Registre General de la Conselleria de Sanitat, carrer de Misser Mascó, 31, de València, o de qualsevol de les formes establides en l'article 38.4 de la Llei 30/1992, de Règim Jurídic de les Administracions Publiques i del Procediment Administratiu Comú, redactat d'acord amb la Llei 4/1999, de 13 de gener.  
  
València, 26 de maig de 2015.- El director general de Farmàcia i Productes Sanitaris: José Luis Trillo Mata.